open-index/open-wikipedia-markdown huggingface dataset:
Paolo De Ceglie

**Paolo De Ceglie** (s. 17. syyskuuta 1986 Aosta) on italialainen jalkapalloilija. Hän pelasi Italian Serie A:ssa vuosina 2007–2015 ja Ranskan Ligue 1:ssä kaudella 2015–2016.

## Seurajoukkueura
De Ceglie pelasi useita vuosia torinolaisen Juventuksen riveissä. Hän liittyi seuraan pienenä poikana ja on pelannut muun muassa Campionato Primaverassa sekä Coppa Italia Primaverassa. De Ceglie teki Inter Milania vastaan hattutempun Coppa Italia Primaveran pelissä, kun Juventus voitti Interin 5-1.

Edustusjoukkueessa De Ceglie debytoi 6. syyskuuta 2006 1–1-tulokseen päättyneessä ottelussa Napolia vastaan. Hän tuli vaihdosta sisään Nicola Legrottaglien tilalle 55 minuutilla. Ensimmäisen edustusjoukkuemaalinsa De Ceglie teki toisessa pelissään Lecceä vastaan, jonka Juventus voitti 4–1. Hän pelasi lopulta kaudella 2006–2007 8 ottelua. Kauden päätteeksi De Ceglie myytiin puoliksi Sienaan. Sienassa hän sai arvokasta kokemusta Serie A:sta. 9. kesäkuuta 2008 De Ceglie palasi kasvattajaseuraansa. Juventus maksoi siirrosta Sienalle 3,5 miljoonaa euroa.

De Ceglie pelasi lainalla tammi-kesäkuussa 2014 Genoassa, syyskuusta 2014 tammikuuhun 2015 Parmassa ja kaudella 2015–2016 ranskalaisseura Olympique de Marseillessa. Hän pelasi vuonna 2018 sveitsiläisessä Servettessä ja päätti pelaajauransa Yhdysvalloissa Miami Beachin joukkueessa.

## Maajoukkueura
Hyvien otteiden ansiosta Sienassa De Ceglie nostettiin Italian alle 21-vuotiaiden maajoukkueeseen. Hän teki debyyttinsä 12. joulukuuta 2006 Luxemburgia vastaan käydyssä ottelussa. Siitä lähtien hän oli mukana aloittavassa kentällisessä, yleensä vasempana puolustajana. Hän pelasi Italian olympiajoukkueessa Pekingin olympialaisissa 2008.

## Lähteet
Firefly Studios

**Firefly Studios** on Lontoossa vuonna 1999 perustettu tietokonepelejä kehittelevä yhtiö. Yhtiö on keskittynyt etenkin historiallisien strategiapelien kehittämiseen.

Firefly Studios on ollut vuodesta 2021 Devolver Digitalin omistuksessa.

## Pelejä
* Stronghold (2001)
*  (2002)
* Space Colony (2003)
* Stronghold 2 (2005)
*  (2006)
*  (2006)
* Stronghold Crusader Extreme (2008)
* Dungeon Hero (2009)

## Lähteet

## Aiheesta muualla
* ''Firefly Studiosin'' profiili MobyGames:ssä
Jozefina Topalli

**Jozefina Çoba Topalli** (s. 26. marraskuuta 1963 Shkodra, Albania) on albanialainen demokraattipuolueen poliitikko. Hän opiskeli Shkodërin Luigj Gurakuqi -yliopistossa, Padovan yliopistossa ja Tiranan yliopistossa.

Topalli on ollut Albanian parlamentin jäsenenä vuodesta 1997, ja hänestä tuli sen puheenjohtaja vuonna 2005.

## Lähteet
Paperilentokone

**Paperilentokone** on paperista taiteltu lennokki. Lennokkeja on useita erilaisia; temppulentokoneet, nopeuslentokoneet ja tasapainolentokoneet. Paperilentokoneet pysyvät ilmassa niihin taiteltujen siipien ansiosta. Paperilennokkien ilmassa pysymisen maailmanennätys on nykyään japanilaisen Takuo Todan tekemä 27,9 sekuntia, kun taas nykyistä pituusennätystä pitää hallussaan yhdysvaltalainen Joe Ayoob heitettyään 69,14 metriä (sisätiloissa) John Collinsin suunnittelemalla *Susanne*-lennokilla. Edellinen ilmassa pysymisen ennätys, 27,6 sekuntia, oli yhdysvaltalaisen Ken Blackburnin nimissä. Hän teki ennätyksen 8. lokakuuta 1998 Georgia Domessa Atlantassa. Suomen paperilennokkiseuran 26. heinäkuuta 2008 järjestämissä lajin ensimmäisissä SM-kilpailuissa paperilennokkia heitettiin pisimmillään 41 metrin päähän. 

## Lähteet

## Aiheesta muualla
Jatkotuotanto

**Jatkotuotanto** eli sekundaarituotanto tarkoittaa ympäristöekologiassa kuluttajien biomassaan sitoutuvaa energiamäärää, joka on seuraavan ravintoportaan käytettävissä. Sen määrä ilmaistaan yleensä massana tiettyä alaa ja tiettyä ajanjaksoa kohden, esimerkiksi grammoina neliömetriä ja päivää kohden. Energia sitoutuu primäärituotannossa tuottajiin kemiallisena energiana.

## Lähteet

*
Tennis kesäolympialaisissa 2008

**[[Tennis olympialaisissa|Tenniksessä]]** kilpailtiin **[[Kesäolympialaiset 2008|vuoden 2008 kesäolympialaisissa]]** 10. – 17. elokuuta Olympic Green Tennis Centerissä, Pekingissä.

## Miehet

### Kaksinpeli

Suomea edusti Jarkko Nieminen. Ateenan kesäolympialaisissa 2004 voittanut Nicolás Massú puolusti mestaruutta. Hän sai ns. villin kortin kisoihin, koska hänen ATP-sijoituksensa ei oikeuttanut suoraa pääsyä kisoihin. Miesten turnauksen voitti Rafael Nadal.

### Nelinpeli

## Naiset

### Kaksinpeli

### Nelinpeli

## Aikataulu

## Lähteet
DHTML

**DHTML** (Dynamic HTML) on sateenvarjotermi tekniikoille, joilla lisätään staattiseen HTML-rakenteeseen toiminnallisuutta. Tyypillisimpiä tekniikoita ovat:

* merkintäkieli kuten HTML 4 tai XHTML
* tyyliohje kuten CSS
* komentosarjakieli eli skriptikieli kuten JavaScript
* DOM (Document Object Model).
Sandžak

**Sandžak** on Serbian ja Montenegron rajamailla sijaitseva historiallis-maantieteellinen alue. Se on entinen Ottomaanien valtakunnan hallintoalue ja saanut nimensä turkkilaisesta lippua merkitsevästä sanasta *[[sancak]]*, joka oli Osmanien valtakunnan aikana yleisesti hallintopiirien nimityksenä. Nykyisin alueella ei ole hallinnollista asemaa. 

Sandžakin suurin kaupunki on Serbian puolella sijaitseva Novi Pazar (55 000 as.) ja aluetta kutsutaankin usein alkuperäisen osmanivallan aikaisella nimellä Novi Pazarin sancak. Muita merkittäviä kaupunkeja ovat Pljevlja (23 800 as.) ja Priboj (19 600 as.) 

Sandžak on hyvin monikulttuurinen alue. Suurin yksittäinen kansallisuus ovat bosniakit, joiden keskuudessa on esiintynyt myös itsehallintohaluja.
Sofoklís Schortsanítis

**Sofoklís Schortsanítis** (; s. 22. kesäkuuta 1985 Tiko, Kamerun) on kreikkalainen koripalloilija. Schortsanítis on tunnettu isosta koostaan ja hänen lempinimensäkin on Big Sofo.

Schortsanítis oli mukana Kreikan koripallomaajoukkueessa voittamassa MM-hopeaa vuonna 2006 ja EM-pronssia vuonna 2009. Hänet valittiin myös Pekingin olympialaisiin Kreikan maajoukkueeseen.

## Nuoruus
Sofoklís Schortsanítisin kreikkalainen isä Konstantínos Schortsanítis lähti 1980-luvulla Kreikasta työasioiden vuoksi Kameruniin. Siellä hän tapasi Sofoklísin kamerunilaisen äidin, Georgetten. Perheeseen syntyi poikavauva 22. kesäkuuta 1985 Tikon kaupungissa Kamerunissa. Poika sai nimekseen Sofoklís.

Perhe muutti pian isän työasioiden perässä takaisin Kreikkaan, Alexandroúpoliin. Sieltä perhe muutti vielä Xánthin kautta Kaválaan. Kaválassa 12-vuotias Sofoklís aloitti koripallon pelaamisen. Hän oli ikäisekseen erittäin suuri ja voimakas. Hänen taitonsa sekä suuri kokonsa huomattiin nopeasti ja hän pääsikin pelaamaan junioreiden maajoukkueisiin.

## Lähteet

## Aiheesta muualla
* Schortsanítisin kotisivut
Jussi-Pekka Taavitsainen

**Jussi-Pekka Taavitsainen** (myös: **J.-P. Taavitsainen**; s. 26. syyskuuta 1951 Helsinki) on suomalainen arkeologi. Hän työskenteli Turun yliopiston arkeologian professorina vuosina 1995–2017. Taavitsainen on tutkinut erityisesti Suomen esihistoriaa ja keskiaikaa. 2000-luvulla Taavitsainen on tutkinut erityisesti Turun tuomiokirkon keskiaikaisia reliikkejä. Taavitsainen on vuodesta 2000 Suomen Historiallisen Seuran tutkijajäsen ja vuodesta 2004 Suomalaisen Tiedeakatemian varsinainen jäsen.

## Julkaisut
**Joitakin ajatuksia kuolaimista ynnä muista rautakautisista hevoskaluista.* Pro gradu -tutkielma Suomen ja Skandinavian arkeologian laudatur-arvosanaa varten, 1976 (pro gradu).
**Kuusiston linnan kaivauslöydöt kaivauslöytöjen ja historiallisten lähteiden vertailua. En jämförelse mellan utgrävninsfynd och historiska källor.* Turun kaupungin historiallinen museo, 1979.
*Kari Kinnunen, Risto Tynni, Kalevi Hokkanen & J.-P. Taavitsainen: Flint raw materials of prehistoric Finland: rock types, surface textures and microfossils. *Geological Survey of Finland Bulletin* 334, 1985.
**Ancient hillforts of Finland. Problems of analysis, chronology and interpretation with special reference to the hillfort of Kuhmoinen.* Suomen muinaismuistoyhdistys, 1990 (väitöskirja).
*Rossiya i Finlyandiya v XIX-XX vv. Istoriko-kul'turnyj kontekst i ličnost'. Evropejskij dom, 1996.
**Suojoki at Keuruu. A mid 14th-century site of the wilderness culture in the light of settlement historical processes in Central Finland.* Finnish Academy of Science and Letters, 2007.

## Lähteet

## Aiheesta muualla
*Jussi-Pekka Taavitsainen, Professori, FT, FSA  – Turun yliopiston humanistinen tiedekunta
* Mariitta Hämäläinen: Toden ja tarun rajamailla.  Suomen Kulttuurirahasto.
Ahojäkkärä

**Ahojäkkärä** (*Omalotheca sylvatica*, synonyymi *Gnaphalium sylvaticum*) on asterikasvien heimoon kuuluva tähkäjäkkärä. Ahojäkkärä kasvaa kuivahkoilla niityillä ja pientareilla, tienvarsilla, metsänreunoilla ja nummilla sekä hiekkakuopissa. Ahojäkkärän kukinta-aika on heinä–elokuussa. Ahojäkkärä on yleinen lähes koko Suomessa; vain Lapissa se on harvinainen. Ahojäkkärän lisäksi Suomessa kasvavia jäkkäröitä ovat ahojäkkärää muistuttava norjanjäkkärä, savijäkkärä ja Lapissa kasvava lumijäkkärä.

## Tuntomerkit
Ahojäkkärän kukinto on tähkämäinen ja tiheä, yleensä kolmasosa varresta. Torvimaiset laitakukat ja kehräkukat muodostavat mykerön ja ovat kellanvalkoisia–punertavia. Kukkien teriöt koostuvat viidestä yhteenkasvaneesta lehdestä. Hedelmä on kellanruskea, soikea pähkylä, jonka hapsihaiveninen pappus on hieman ruskehtava tai punertava. Lehtiasento on kierteinen. Aluslehdet ovat suikeita, lyhytruotisia ja varsilehdet tasasoukkia, ruodittomia. Lehtilavat ovat yksisuonisia, harvoin epäselvästi kolmisuonisia, päältä himmeänvihreitä ja alta tiheään valkokarvaisia. Varsi on jäykän pysty ja yleensä tiheään karvainen.

## Lähteet
* Blamey, Grey-Wilson: Otavan kasvitieto, 1989, 400
* Otavan värikasvio, 2008
* 

### Viitteet

## Aiheesta muualla
*Pinkka – Lajintuntemuksen oppimisympäristö: Ahojäkkärä (''Omalotheca sylvatica'')
*Luontoportti: Ahojäkkärä (''Omalotheca sylvatica'')
Eva Mendes

**Eva Mendes** (s. 5. maaliskuuta 1974 Miami, Florida, Yhdysvallat) on yhdysvaltalainen näyttelijä ja malli. Hänet tunnetaan muun muassa rooleistaan elokuvissa *[[Training Day]]*, *[[Hitch – Lemmentohtori]]*, *[[Ghost Rider – aaveajaja]]*, *[[Paha poliisi – määräsatama New Orleans]]* ja *[[The Place Beyond the Pines]]*. Hän aloitti näyttelemisen vuonna 1998. 

2000-luvun ensimmäisen vuosikymmenen jälkipuoliskolla Mendes kohosi pienten sivuosaroolien esittäjästä pääosanäyttelijäksi. Hänet on nähty usein uskaliaissa rooleissa. Esimerkiksi elokuvassa *[[Paha poliisi – määräsatama New Orleans]]* hän esittää huumeriippuvaista hienostoprostituoitua, joka on poliisin tyttöystävä. Vuonna 2007 hän näytteli Renny Harlinin *[[Cleaner]]*-elokuvassa.

Elokuvaroolien ohella Mendes on tehnyt myös mallin töitä. Vuonna 2008 hän esiintyi Calvin Kleinin hajuvesimainoksessa.

Mendes sai syyskuussa 2014 tyttären kumppaninsa Ryan Goslingin kanssa. Toinen tytär syntyi huhtikuussa 2016. Pariskunta alkoi seurustella syksyllä 2011 esiinnyttyään yhdessä elokuvassa *[[The Place Beyond the Pines]]*.

## Filmografia

## Lähteet

## Aiheesta muualla
Manuel Chaves González

**Manuel Chaves González** (s. 7. heinäkuuta 1945 Ceuta) on espanjalainen sosialistisen työväenpuolueen poliitikko. Hän toimi vuosina 1990–2009 Andalusian itsehallintoalueen presidenttinä ja on ollut sosialistisen työväenpuolueen puheenjohtajana vuosina 2000–2012.
Viktors Koržeņevičs

**Viktors Koržeņevičs** (s. 9. heinäkuuta 1986) on latvialainen lentopalloilija, joka pelaa kaudella 2009 Rovaniemen Santasportin riveissä. Hän kuuluu myös Latvian A-maajoukkueeseen.

## Ura

Koržeņevičs aloitti uransa Latvian pääkaupungissa Riiassa jo nuorena. Hän nousi maan juniorimaajoukkueisiin ja sitä kautta tunnetuksi lahjakkuudeksi. Hän pelasi ensimmäisen kautensa Latvian pääsarjassa 17-vuotiaana nuorukaisena pääkaupungin lentopalloylpeyden SK Rīgan riveissä. Hän on pelannut Latvian liigan lisäksi Baltian maiden liigassa. Palkintokaappiin on tullut yksi Latvian mestaruus sekä kaksi Cupin mestaruutta. SK Rīgassa Koržeņevičs pelasi aina kauden 2008 loppuun asti. Kaudella 2009 hän pelaa Rovaniemen Santasportin riveissä.

## A-maajoukkue

Koržeņevičs kuuluu Latvian miesten lentopallomaajoukkueeseen. Hän on pelannut nuorena myös maan juniorimaajoukkueissa useita maaotteluja.

## Muuta

Koržeņevičs on opiskellut pelaamisen yhteydessä ahkerasti hänen alueensa on liikuntapedagogiikka yliopistossa.

## Joukkueet

* 2003–2008 SK Rīga
* 2008–2009 Rovaniemen Santasport
Juopunut metsä

**Juopunut metsä** on metsä, jonka puut kaatuilevat, kallistuvat ja nojaavat toisiinsa ikiroudan sulamisen seurauksena. Juopunut metsä koostuu juopuneista puista.

## Lähteet
Óscar Carmona

**António Óscar de Fragoso Carmona** (24. marraskuuta 1869 Lissabon, Portugali – 18. huhtikuuta 1951 Lissabon, Portugali) oli portugalilainen kenraali, poliitikko ja Portugalin 11. presidentti ja diktaattori. 

Carmona huomasi tilaisuuden tarttua valtaan toukokuun 28. vallankaappauksen jälkeen 1926. Ensimmäisen tasavallan ajan päättänyt sotilasvallankaappaus oli hauras ja sitä seurasi useita uusia vallankaappausyrityksiä. Presidenttinä toiminut kenraali Gomes da Costa joutui luopumaan vallasta ja sotaministerinä toiminut konservatiivisten upseereiden johtaja Carmona nousi pääministeriksi. Presidentiksi hänet vihittiin vielä samana vuonna. 

Carmona oli vallassa vuosina 1926 – 1951.  António de Oliveira Salazarin valtakaudella  (1932–1968) Carmona edusti jatkuvuutta.

## Lähteet
Joachim Johansson

**Joachim Johansson** (s. 1. heinäkuuta 1982 Lund) on ruotsalainen entinen tennispelaaja. Hän on oikeakätinen ja lyö rystylyönnin yhdellä kädellä.

Johanssonin lempinimi on *Pim-Pim*. Hänen veljensä kutsui lapsena häntä tällä nimellä koska ei osannut sanoa *Joachim*.

## Ura

Johanssonin suurimmat voitot ovat kolme ATP-kisan voittoa vuosina 2004–2005 sekä nelinpelin turnausvoitto Båstadissa vuonna 2005. Hänen voittoisat ATP-kisansa käytiin Memphisissä vuonna 2004 sekä vuonna 2005 Adelaidessa sekä Marseillessa. Maailmanlistalla hän oli parhaimmillaan yhdeksäs helmikuussa 2005.

Grand Slam -turnauksissa Johanssonin huippuhetki osui vuoden 2004 Yhdysvaltain avoimeen turnaukseen. Tuolloin hän voitti puolivälierissä rankinglistalla toisena olleen Andy Roddickin eräluvuin 6–4, 6–4, 3–6, 2–6, 6–4. Välierissä hän hävisi Lleyton Hewittille lukemin 4–6, 5–7, 3–6. Neljännelle kierrokselle Johansson ylsi Wimbledonissa 2004 ja Australian avoimissa 2005 sekä kolmannelle kierrokselle Australiassa 2004 ja Wimbledonissa 2005.

Johansson loukkasi oikean kätensä kahteen otteeseen vuonna 2005. Tämän jälkeen hän pelasi jonkin aikaa lähes ilman harjoittelua kunnes ilmoitti lopettavansa uransa. Vuoden 2007 alussa hänen kätensä operoitiin, minkä jälkeen hän keskittyi valmentamiseen.

Johansson päätti kuitenkin yrittää jatkaa uraansa vuonna 2009, vaikka oli aikaisemmin ilmoittanut toista.

Vuonna 2011 hän pelasi Davis Cupissa, jossa hän voitti Venäjää vastaan molemmat pelaamansa ottelut. Sen jälkeen hän kuitenkin ilmoitti lopettavansa uransa toistamiseen.

Kolmen vuoden ajan Johansson asui yhdessä entisen pikajuoksija-tyttöystävänsä Jenny Kallurin kanssa, mutta elokuussa 2008 ilmoitettiin, että pari on eronnut. Hänen nykyinen vaimonsa on Johanna Westerberg, joka pelaa golfia Europatourilla. Pari meni kihloihin huhtikuussa 2009 ja naimisiin vuonna 2010. Heillä on Leo-niminen poika. Johansson on myös valmentanut Henri Kontista.

## Lähteet

### Viitteet
*

## Aiheesta muualla
*Joachim Johanssonin tiedot ATP:n virallisilla sivuilla
Päämaja (elokuva)

**Päämaja** on Matti Kassilan ohjaama sotahistoriallinen elokuva vuodelta 1970. Se perustuu Ilmari Turjan näytelmään *[[Päämajassa]]* (1966) ja kuvaa Suomen armeijan päämajan tunnelmia Mikkelissä kesällä 1944 Kannaksen läpimurron aikaan.

Joel Rinne tekee tässä elokuvassa Mannerheimina viimeisen elokuvaroolinsa. Jussi Jurkka näyttelee päämajoitusmestari A. F. Airoa, jonka rooliin kaavailtiin ensin näyttelijä Olavi Ahosta. Jurkka sai roolisuorituksestaan parhaan miesnäyttelijän Jussin. Mukana on myös paljon Turun kaupunginteatterin näyttelijöitä, muun muassa eversti Markovillan esittäjä Kapo Manto, toimittajan esittäjä Matti Pihlaja ja Jarmo Alonen, kapteeni Hinderin esittäjä. Tamara Lund on lotan roolissa.

## Juoni

Marsalkka Mannerheim on viettämässä 77-vuotispäiviään, eikä kukaan usko Neuvostoliiton suurhyökkäykseen lukuun ottamatta kenraalimajuri Airoa, joka hankkii lisätäydennyksiä Kannakselle. Mukaan on liitetty lotan ja eversti Markovillan rakkaustarina.

## Rooleissa

## Tuotanto

Ohjaaja Kassilalla ja pääosan Rinteellä oli paljon näkemyseroja Marskin osuudesta.

## Lähteet

## Aiheesta muualla
*, katsottavissa kokonaan.
Jäkäläautio

**Jäkäläautio** on alue, josta esimerkiksi happamoitumiselle tai raskasmetalleille herkät jäkälälajit ovat hävinneet. Jäkäläautioita onkin usein kaupunkien keskustoissa ja teollisuuslaitosten läheisyydessä. Herkät jäkälät ovat tällä tavoin hyviä bioindikaattoreita.

## William Nylanderin havainnot
Helsingissä kasvoi jäkäliä runsaasti vielä 1850-luvulla. Helsingin yliopiston ensimmäinen kasvitieteen professori William Nylander julkaisi vuonna 1852 ensimmäisen tutkimuksen Helsingin ja sen lähialueen jäkälistä. Tuolloin Helsingissä kasvoi vielä raidankeuhkojäkälää keskustassakin. Raidankeuhkojäkälä sietää huonosti rikkidioksidia (SO2) ja vielä herkempi laji on riippunaava jota myös löytyi tuolloin Helsingin keskustasta. Nylander oli myös ensimmäinen Suomessa joka kiinnitti huomiota puiden rungoilla epifyyteinä kasvavien jäkälien ja ilmansaasteiden yhteyden.

## Tutkimukset 1900-luvun alkupuolella
Seuraavan tutkimuksen teki vuonna 1933 kasvitiedettä opiskeleva Vilho Vaarna. Hän halusi selvittää puiden ja pensaiden rungoilla kasvavien jäkälien määrän ja kunnon. Hän ajatteli tutkimuksestaan olevan hyötyä seuraaville tutkijoille vertailuaineistona. Hänen tutkimusalueensa ylettyi pohjoisessa Pasilaan joten siinä ei ollut puhtaita luonnontilaisia alueita mukana.

Tuolloin jäkäläautio ulottui Helsingin alueella kantakaupungista Taka-Töölöön lännessä ja idässä Hermannin kaupunginosaan. Suunnilleen Pitkänsillan kohdalla oli kaistale jossa kituvat lehtijäkälät toimivat jäkäläaution saastuneimman alueen rajana. Siitä keskustaan päin ei kasvanut puiden rungoilla jäkäliä. Esimerkiksi keskellä oleva Vanha kirkkopuistossa ei puissa kasvanut ollenkaan jäkäliä rungoilla ja niiden kaarna oli nokista. Keskustassa saastuneinta aluetta ei puiden rungoilla kasvanut ollenkaan jäkäliä olivat Vaarnan mukaan Eteläsatama, Esplanadin puisto, Heikinkatu (nykyisin Mannerheimintie), Rautatiealue, Eläintarhanlahti. Kituvien lehtijäkälien ja kituvien pensasjäkälien vyöhykkeet ympäröivät jäkäläautiota rengasmaisena vyöhykkeenä.

Myöhemmin 1950-luvulla Helsingin seudun jäkälistä tehtiin kaksi pro gradu -opinnäytetyötä. Teuvo Nyberg tutki itäisen kantakaupungin jäkäliä ja tuolloin oli jäkäläautio laajentunut huomattavasti. Se ulottui tuolloin Kaivopuistosta Pasila-Kumpula-Vanhankaupunginlahti -linjalle. Marjatta Waris teki toisen tutkimuksen Munkkiniemessä missä ei tuolloin ollut jäkäläautiota. Sen länsikärjessä olevassa Lankiniemessä oli tuolloin niin sanotun normaalivyöhykkeen raja.

## 1980-luvun alun jälkeen
Ilman laatu on parantunut 1980-luvun alun jälkeen Helsingin keskustassa ja jäkälät ovat palanneet sinne. Vilkaasti liikenneöidyt liikenneväylien varret ovat edelleen alueita, joilta ei jäkäliä löydy. Liikenteen päästöjen vuoksi kaarna on liian happamoitunut jäkälille. Helsingin keskusta on osin muuttunut kituvien lehtijäkälien alueeksi ja esimerkiksi Vanha kirkkopuistossa kasvaa ainakin 20 eri jäkälälajia. Niistä runsalukuisin on sormipaisukarve. Kuitenkin sen vieressä kulkevan Lönnrotinkadun vieressä kasvavat puut ovat edelleen autojen päästöjen vuoksi happamoituneita.

## Lähteet

## Kirjallisuutta
* 

## Aiheesta muualla
* 
*
Jänne (geomorfologia)

**Jänne** on biologiassa ja geomorfologiassa soilla tavattava kapea ja kuiva kaistale, joka erottaa märkiä rimpiä toisistaan. Jänteitä tavataan etenkin aapasoilla.

## Lähteet
*
Johann Georg Hiedler

**Johann Georg Hiedler** (28. syyskuuta 1792 – 1857) oli itävaltalainen kiertelevä mylläri, jota pidettiin Adolf Hitlerin virallisena isoisänä natsi-Saksan aikana. Hiedler merkittiin kirjoihin Adolf Hitlerin isän Alois Hitlerin isäksi vasta vuosia kuolemansa jälkeen.

Hiedler oli Martin Hiedlerin (1762–1829) ja Anna Maria Goschlin (1760–1854) poika. Hän ansaitsi elantonsa kiertelevänä myllärinä. Vuonna 1842 hän meni naimisiin Maria Anna Schicklgruberin kanssa, jolla oli jo viisivuotias avioton poika Alois, jonka isää Maria Anna Schicklgruber kieltäytyi kertomasta kastetilaisuudessa. Maria Annan kuoltua Johann Georg jatkoi kiertelevää elämäntyyliään ja jätti Aloisin veljensä Johann Nepomuk Hüttlerin huollettavaksi. Johann Georg ei tunnustanut poikaa omakseen elämänsä aikana, mutta Johann Nepomuk ja Alois merkittyttivät hänet kirkonkirjoihin isäksi 1876, 19 vuotta kuolemansa jälkeen. Tällöin äitinsä nimeä Schicklgruber käyttänyt Alois vaihtoi sukunimensä Hitleriksi.

Johann Georg Hiedler on yksi kolmesta todennäköisenä pidetyistä ehdokkaista Adolf Hitlerin biologiseksi isoisäksi. Kaksi muuta ovat Johann Georgin veli Johann Nepomuk ja Grazissa asunut juutalainen nimeltään Leopold Frankenberger tai Frankenreither. Teoria juutalaisesta isoisästä oli suosiossa heti toisen maailmansodan jälkeen ja vielä 1950-luvulla, mutta tutkimuksen karttuessa tätä vaihtoehtoa on alettu pitää epätodennäköisimpänä.

## Katso myös
* Adolf Hitlerin suku

## Lähteet
* 

### Viitteet
Agdenes

**Agdenes** on entinen kunta Etelä-Trøndelagin läänissä Norjassa. Tammikuussa 2013 tehdyn väestönlaskennan mukaan Agdenesin kunnassa oli 1 712 asukasta.

Agdenesista muodostettiin yhdessä Orkdalin, Meldalin ja Snillfjordin itäosan kanssa uusi Orklandin kunta vuonna 2020.

## Lähteet
Kaukokulkeutuminen

**Kaukokulkeutuminen** tarkoittaa haitallisten aineiden, kuten happamoittavien ilmansaasteiden, lyijyn, radioaktiivisen saasteen tai muiden epäpuhtauksien, leviämistä päästölähteistä pitkiä matkoja laajoille alueille. 

Yleisimmin kaukokulkeutumisella tarkoitetaan ilman epäpuhtauksien leviämistä. Sitä koskee Genevessä vuonna 1979 Yhdistyneiden kansakuntien Euroopan talouskomission puitteissa tehty yleissopimus, joka tuli voimaan vuonna 1983 ja jonka Suomikin on ratifioinut. Valtiosta toiseen tapahtuvalla ilman epäpuhtauksien kaukokulkeutumisella tarkoitetaan sopimuksessa sellaisten haitallisten aineiden leviämistä, jotka fyysisesti ovat kokonaan tai osittain peräisin tietyn valtion kansallisen lainkäyttövallan alueelta ja joiden haitalliset vaikutukset ulottuvat toisen valtion lainkäyttövallan alueelle niin kauas, ettei yksittäisten päästölähteiden tai -lähderyhmien vaikutuksia voi erottaa toisistaan.

Kaukokulkeutumisen yleissopimusta on täydennetty useilla lisäpöytäkirjoilla, joissa säädetään muun muassa epäpuhtauksien tarkkailua ja arviointia koskevasta laajasta eurooppalaisesta yhteistyöohjelmasta (EMEP). Ohjelma on ollut erityisen menestyksekäs happamoittavan laskeuman vähentämisen kannalta. 

EMEPin kaukokulkeumamallien tulosten mukaan esimerkiksi Tampereen seudun nitraattityppilaskeumasta noin 80&nbsp;% ja kokonaistyppilaskeumasta noin 75&nbsp;% on ulkomaisten päästöjen eli kaukokulkeutumisen aiheuttamaa. Kokonaistyppilaskeuma oli Tampereen seudulla keskimäärin lähes 0,6 g(N)/m² vuonna 1999. Typen vuosittainen kokonaislaskeuma on Etelä-Suomessa nykyisin 0,4–0,6 g/m² eli 4–6 kg/ha, josta suurin osa on kaukolaskeumaa. Laskeuma ylittää monin paikoin herkimmille metsämaille ja vesistöille määritellyt kriittiset kuormitusarvot. Voimakas typpilaskeuma rehevöittää metsien kasvustoa, ja heikommat lajit kärsivät.

Typpilaskeuman ohella kaukokulkeutuminen vaikuttaa Suomessa merkittävästi etenkin pienhiukkasten ja otsonin pitoisuuksiin. Pienhiukkasten viipymäajat ilmakehässä ovat sateettomissa oloissa vuorokausista viikkoihin ja kulkeutumismatkat sadoista tuhansiin kilometreihin. Esimerkiksi pääkaupunkiseudulla keskimäärin vain alle puolet ilman pienhiukkasista on peräisin paikallisista lähteistä, ja suurin osa on kaukokulkeutuneita hiukkasia.

## Lähteet

## Aiheesta muualla
*Convention on Long-range Transboundary Air Pollution
*European Monitoring and Evaluation Programme
Britannic (elokuva)

**Britannic** on vuonna 2000 valmistunut draamaromanttinen tv-elokuva. Se kertoo RMS Titanicin varjoon jääneestä sisaraluksesta HMHS Britannicista.

## Juoni
12.11.1916 sairaalalaiva *HMHS Britannic* lähtee Southamptonista. Laivaan astuu miehistön, sotilaiden ja hoitajien lisäksi rouva Lewis (Jacqueline Bisset) poikansa Williamin (Archie Daves) sekä tyttärensä Sarahin (Eleanor Oakley) kanssa laivaan. Laivaan astuu myös nuori Vera Campbell (Amanda Ryan).

Yöllä Veraa piinaa painajaisuni muistosta Titanicilla. Vera on nukkumassa kun alus törmää jäävuoreen. Vera pääsee ulos aluksesta mutta alus uppoaa.

Britannicin tyyrpuurin puolella oleva saksalainen sukellusvene yrittää kahdesti ampua torpedon laivan kylkeen. Toinen menee kuitenkin täpärästi ohi ja perämies ampuu konekiväärillä toisen. Sotalaiva *[[HMS Victoria]]* tuhoaa veneen miehistöineen.

Laivalla alkaa tapahtua kapinointia, joka johtaa useisiin ampumavälikohtauksiin. Muun muassa kapteeni Bartlettia uhataan aseella.

21.11.1916 kello 8.10 laivan "miehistön jäsen" saksalainen vakooja, ja Veran rakastettu Reynolds, (Edward Atterton) joka on saanut tehtäväkseen upottaa laivan, räjäyttää alkoholipullon tehden laivaan reiän paapuurin puolelle, Veran yrittäessä estää häntä. Rouva Lewisin poika William lähtee pelastamaan Veraa, mutta menettää tajunsa etsiessään tätä. Vera saa tietää Williamin kadonneen. Vera ja Reynolds etsivät uppoavasta laivasta Williamia. Samaan aikaan kapteeni Bartlett (John Rhys-Davies) käynnistää laivan moottorin ja yrittää ajaa laivaa Kéaan 7 mailin päähän, joka nopeuttaa laivan uppoamista. Reynolds ja Vera löytävät Williamin ja herättävät hänet. Samaan aikaan toinen mäntäkoneista räjähti, jolloin Reynolds putoaa tulvivaan alakannen huoneeseen, pystymättä liikkumaan. Vera vie Williamin pelastusveneeseen ja rouva Lewis lapsineen käskee myös Veran veneeseen. Vera kuitenkin päättää mennä pelastamaan ansassa olevaa Reynoldsia. Vera onnistuu vapauttamaan Reynoldsin, mutta kaksikon on myös päästävä ulos laivasta. He menevät pitkin veden vallassa olevia laivan sisätiloja, kunnes pääsevät tuuletusluukusta ulos. Pintaan päästyään Reynolds ja Vera kiipeävät puoliksi vedessä olevaan pelastusveneeseen. Samaan aikaan yksi pelastusvene tuhoutuu matkustajineen jouduttuaan potkureihin. Lähistöllä oleva pelastusvene heittää köyden ja Reynolds työntää Veran köyden varassa veteen. Silloin köydet katkeavat ja Reynolds saa surmansa jouduttuaan potkureihin. *Britannic* kaatuu kyljelleen ja uppoaa. Sotalaiva *HMS Victoria* tulee paikalle pelastaen Veran, Lewisin ja kaikki muut eloonjääneet.

## Rooleissa

## Aiheesta muualla
*
Audi Q3

**Audi Q3** on Audin vuodesta 2011 lähtien valmistama crossover-tyyppinen henkilöautomalli. Se sijoittuu nykyisessä mallistossa pienemmän Q2:n ja suuremman Q5:n väliin.

## Audi Q3 Typ 8U (2011–2018)

Ensimmäisen sukupolven Q3 perustuu samalle Volkswagen Groupin A5-pohjalevylle kuin esimerkiksi Audi A3, Volkswagen Golf V ja Tiguan. Euroopassa myytävät autot valmistettiin SEATin tehtaalla Espanjassa.

Vuoden 2011 Euro NCAP -kolaritestistä Q3 sai tulokseksi täydet viisi tähteä.

Geneven autonäyttelyssä keväällä 2013 esiteltiin suorituskykyisimmäksi malliksi RS Q3, jonka moottorina oli aluksi 310 hevosvoiman tehoinen turboahdettu viisisylinterinen 2,5 TFSI -bensiinimoottori ja vaihteistona seitsemänportainen *S tronic* -kaksoiskytkinvaihteisto.
Syksyllä 2014 mallin ulkonäköä uudistettiin muun muassa uudelleenmuotoillulla etusäleiköllä. Xenon-ajovalot lisättiin vakiovarusteeksi ja uutena lisävarusteena oli valittavana LED-ajovalot. RS Q3:n moottorin teho nousi 340 hevosvoimaan. 

## Audi Q3 Typ F3 (2018–)

Toisen sukupolven Q3 esiteltiin heinäkuussa 2018. Se perustuu Volkswagen Groupin modulaariselle MQB-pohjalevylle ja on edeltäjäänsä 97 millimetriä pidempi kokonaispitudeltaan ja 78 millimetriä akseliväliltään. Leveys kasvoi 18 milimetrillä, mutta toisen sukupolven malli on ensimmäistä viisi millimetriä matalampi.

Vuoden 2018 Euro NCAP -kolaritestistä Q3 sai tulokseksi täydet viisi tähteä.

Bensiinimoottorit ovat turboahdetut 1,5- (148&nbsp;hv) ja 2,0-litraiset (187/227&nbsp;hv). Dieselmoottorina on 2,0 TDI (148/187&nbsp;hv). Pienimmän bensiinimoottorin ja pienitehoisemman dieselmoottorin yhteydessä vetotapana on etuveto, muut ovat nelivetoisia. 

Kesällä 2019 esiteltiin Q3 Sportback, jossa on viistompi coupéa muistuttava peräosa. 

## Lähteet

## Aiheesta muualla
Kokeellinen tutkimus

**Kokeellinen tutkimus** on tutkimus, jossa selvitetään hyvin harvan, yleensä yhden tai kahden, muuttujan vaikutusta tutkimuskohteeseen. Kokeellisessa tutkimuksessa voidaan esimerkiksi kasvattaa kasveja eri hiilidioksidipitoisuuksissa ja tutkia kasvueroja. Eli kyseessä on syy-seuraussuhde.

## Katso myös
* Koe

## Lähteet
*
Eder (täsmennyssivu)

**Éder** tai **Eder** voi tarkoittaa seuraavia:

## Henkilöitä

### Eder sukunimenä

* Alfons Eder (1927–2019), itävaltalainen graafikko
* Alfred Eder (s. 1953), itävaltalainen ampumahiihtäjä
* Elfi Eder (s. 1970), itävaltalainen alppihiihtäjä
* Franz Xaver Eder (1925–2013), saksalainen katolinen piispa
* Georg Eder (1928–2015), itävaltalainen katolinen arkkipiispa
* Georg-Peter Eder (1921–1986), saksalainen hävittäjä-ässä
* Gustav Eder (1907–1992), saksalainen nyrkkeilijä
* Helmut Eder (1916–2005), itävaltalainen säveltäjä
* Jasmin Eder (s. 1992), itävaltalainen jalkapalloilija
* Linda Eder (s. 1961), yhdysvaltalainen laulaja ja näyttelijä
* Mari Eder (o.s. Laukkanen) (s. 1987), suomalainen maasto- ja ampumahiihtäjä
* Simon Eder (s. 1983), itävaltalainen ampumahiihtäjä
* Sylvia Eder (s. 1965), itävaltalainen alppihiihtäjä

### Eder tai Éder etunimenä

* Éder (Éder Aleixo de Assis, s. 1957), brasilialainen jalkapalloilija, joka edusti aikoinaan Brasilian maajoukkuetta
* Éder (Éderzito António Macedo Lopes, s. 1987), portugalilainen jalkapalloilija
* Éder Álvarez Balanta (s. 1993), kolumbialainen koripalloilija
* Éder Carbonera (s. 1983), brasilialainen lentopalloilija
* Éder Citadin Martins (s. 1986), brasilialais-italialainen jalkapalloilija
* Eder Gama (s. 1982), brasilialainen karateka ja vapaaottelija
* Éder Jofre (1936–2022), brasilialainen nyrkkeilijä
* Eder Lima (s. 1984), brasilialais-venäläinen futsalpelaaja
* Éder Militão (s. 1998), brasilialainen jalkapalloilija
* Eder Sánchez (s. 1986), meksikolainen kävelijä
* Éder dos Santos (s. 1984), meksikolainen jalkapalloilija

## Muita merkityksiä

* Eder, joki Saksassa
Bjugn

**Bjugn** on taajama ja entinen kunta Etelä-Trøndelagin läänissä Norjassa. Se irtautui itsenäiseksi Ørlandin kunnasta, johon se liitettiin takaisin vuonna 2020. Liitoshetkellä Bjugnin kunnassa oli noin 4&nbsp;900 asukasta.

Bjugnin taajama on nykyisin Ørlandin kunnan hallinnollinen keskus. Taajaman pinta-ala on 1,2 neliökilometriä ja asukasluku 1&nbsp;369. Se tunnettiin vuoteen 2019 saakka nimellä Botngård, mutta asukkaiden toiveesta se vaihdettiin muistuttamaan lakkautetusta Bjugnin kunnasta.

## Lähteet

## Aiheesta muualla
Muukalainen (elokuva)

**Muukalainen** on Jukka-Pekka Valkeapään esikoisohjaus, 30. tammikuuta 2009 ensi-iltansa saanut suomalainen elokuva.

## Kuvailu
*Muukalainen* on enemmän visuaalisuuden kuin dialogin varaan rakentuva kertomus puhumattomasta pojasta (Vitali Bobrov) ja tämän jalkavaivaisesta äidistä (Emilia Ikäheimo), joiden eristynyttä elämänmenoa järkyttää turvaa hakeva haavoittunut muukalainen (Pavel Liška). Vähitellen muukalainen asettuu taloksi, mikä ei ole pojan vankilaan suljetun, väkivaltaisen isän (Jorma Tommila) mieleen.

Ohjaaja J-P Valkeapään mukaan elokuvan syvin tavoite oli ”sellaisen kokemuksen elokuvallistaminen, jota en saanut sanoiksi puettua. Sellaisen, miten itse koin maailman lapsena”.

## Tuotanto
JP Valkeapää ja toinen käsikirjoittaja Jan Forsström saivat idean *Muukalaiseen* vuonna 2003. Seuraavana vuonna Valkeapää haki yhdeksänsivuisen synopsiksen ja lyhytelokuvansa *Keinun* tuella Cannesin elokuvajuhlien järjestämään "Cinéfondation organisation Résidence du Festival" -ohjelmaan. Hänet valittiin mukaan viiden muun nuoren elokuvantekijän kanssa. Cinefondationin residenssin turvin hän laati käsikirjoituksen ensimmäisen version Pariisissa neljässä ja puolessa kuukaudessa.

Tuottaja Alain de la Mata oli mukana residenssistä päättäneessä tuomaristossa ja tuli sitä kautta myös elokuvan tuottajaksi. Hän ehdotti nimirooliin omaa suosikkiaan, tšekkinäyttelijä Pavel Liskaa. Liska veti roolinsa korvakuulolta. Äidin rooliin löytyi entinen malli ja nykyinen valokuvaaja Emilia Ikäheimo, joka oli aiemmin esiintynyt vain lyhytelokuvissa. Päärooliin löydettiin 800:n koekuvatun pojan joukosta Vitali Bobrov.

Kuvaukset alkoivat vuonna 2007. Lavastuksessa ja kuvauksessa käytettiin esikuvina Andrew Wyethin maalauksia ja Josef Koudelkan valokuvia. 

*Muukalainen* oli Valkeapään lopputyö Taideteollisen korkeakouluun. Elokuvan tekeminen oli Valkeapäälle traumaattinen kokemus. Tuotannon aikana hän koki burnoutin ja sairastui masennukseen.

## Vastaanotto
Elokuva sai ensi-iltansa Venetsian elokuvajuhlilla. *Muukalainen* voitti Göteborgin elokuvajuhlien pääpalkinnon (*Nordiska filmpriset*) sekä palkinnon parhaasta kuvauksesta, mutta menestyi Suomen elokuvateattereissa huonosti. Ensi-iltaviikonloppunaan elokuva sai vain 365 katsojaa. Kaikkiaan katsojia oli 1 961. Tältä joukolta elokuva keräsi 14 155 euron pääsylipputulot.

Elokuvan vaisu kriitikkovastaanotto herätti keskustelua. Elokuva pääsi teatterilevitykseen marraskuussa 2009 myös Saksassa nimellä *Der Besucher*.

Vuonna 2010 *Muukalainen* sai kaksi Jussi-palkintoa: kuvauksesta ja leikkauksesta.

*Muukalainen* on Suomen viimeisiä filmille kuvattuja elokuvia. Sen alkuperäisnegatiivi joutui kadoksiin, kun filmin kehittänyt laboratorio lopetti toimintansa vuonna 2011. Negatiivi löytyi viimein vuonna 2020. Negatiivia säilytetään vastedes Espoon Otaniemessä KAVIn lämpösäädellyssä varastossa, jonne talletetaan kaikkien suomalaisten elokuvien alkuperäiskappaleet.

## Lähteet
* Suomen elokuvasäätiö. 
* 

### Viitteet

## Aiheesta muualla
*
Kosmopoliitti (biologia)

**Kosmopoliitti** on eliölaji, joka on levinnyt hyvin laajalle alueelle tai jopa lähes koko maapallolle.

Kosmopoliittisia lajeja ovat esimerkiksi:

* Ohdakeperhonen
* Limasienet

## Lähteet
*
Christiane Rochefort

**Christiane Rochefort** (17. heinäkuuta 1917 Pariisi − 24. huhtikuuta 1998 Pradet) oli ranskalainen kirjailija. Joissain teoksissaan hän käytti myös salanimeä **Dominique Féjos**. 

Rochefort aloitti kirjoittamisen runoilijana, mutta hänen tuotantonsa pääosa koostuu romaaneista. Hän opiskeli Sorbonnen yliopistossa useita aineita ja harrasti kuvataiteita. 

## Soturin lepo
*Soturin lepo* (1958) on Rochefortin ensimmäisiä romaaneja. Se on kuvaus ”hullusta rakkaudesta” ja alkoholismista mutta myös sopeutumisesta yhteiskuntaan. Romaanin päähenkilö on nuori yliopisto-opiskelija Geneviève, joka asettaa koko entisen elämänsä vaakalaudalle rakastuttuaan Jean-Renaud’hon, irrallista elämää viettäneeseen tyhjäntoimittajaan. 

Romaani jakautuu kahteen osaan. Ensimmäinen osa kuvaa Genevièven intohimoista, vastarakkautta vaille jäävää rakkautta ja hänen nöyrtymistään yhä syvemmälle Renaud´n oikkujen edessä. 

Toisen osan alussa psyykeltään kompleksinen Renaud joutuu lopulta tunnustamaan oman rakkautensa, mikä ainakin väliaikaisesti tasapainottaa suhdetta. Romaanin lopussa he tutustuvat poikatyttömäiseen Raphaëleen, joka on eräänlainen Renaud´n alter ego. Toisessa osassa Renaud myös luopuu lopulta itsetuhoisesta hybriksestään ja nöyrtyy osaansa ihmisenä. Onko loppuratkaisu päähenkilöitten suhteen tasapainoinen, riippuu siitä tavasta, millä lukija tulkitsee koko romaanin aloittavan, moniselitteisen aloituskappaleen. 

Romaani on saanut nimensä monologista, jossa Renaud kuvaa suhdettaan Genevièveen (s. 193):

*Soturin lepo* herätti ilmestyessään pahennusta seksuaalisuuden kuvauksellaan. Romaanille myönnettiin *Prix de la Nouvelle Vague* -palkinto, vaikka sen yhteydet aikansa uuteen romaaniin ovat vähäiset. Roger Vadim ohjasi 1962 teoksen pohjalta elokuvan *Sotilaan lepo* (*Le Repos de guerrier*), pääosassa Genevièven roolissa Brigitte Bardot. 

## Suomennetetut teokset
* *Soturin lepo*, (*Le Repos de guerrier*, 1958), romaani, suom. Outi Nyytäjä, Tammi, 1963. (*Keltainen kirjasto*, 49.)
* *Vuosisatamme lapset*, (*Les petits enfants du siècle*, 1961), romaani, suom. Georgette Vuosalmi, Tammi, 1964. 
* *Sivuovi*, (*La Porte du fond*, 1988), romaani, suom. Marja Luoma, Art House, 1989. Teokselle on myönnetty Prix Médicis -palkinto 1988.

## Lähteet

## Aiheesta muualla
* Esittely Christiane Rochefortin tuotannosta (ranskaksi)
Frøya

**Frøya** on kunta Trøndelagin läänissä Norjassa. Se koostuu Frøyan saaresta ja useasta pienestä saaresta.

Frøya erotettiin omaksi kunnakseen Hitrasta 1. tammikuuta 1877. Se jaettiin kahteen kuntaan (Pohjois- ja Etelä-Frøya) 1906, mutta kunnat yhdistettiin yhdeksi jälleen 1964.

## Lähteet

## Aiheesta muualla
Crossover (auto)

**Crossover** on englanninkielinen automarkkinoilla käytetty nimitys kuvaamaan tila-autoista ja katumaastureista (SUV) vaikutteita lainanneita automalleja. Usein yhtäläisyydet niihin jäävät mielikuvatasolle, sillä esimerkiksi nelivetoa ei ole kaikkiin crossovereihin välttämättä edes saatavissa. Crossovereista on vaihtelevasti käytetty lyhenteitä **XUV** ja **CUV** (*crossover utility vehicle*). Yhdysvalloissa crossoverit ja katumaasturit erotellaan sen mukaan, rakennetaanko ne erilliselle rungolle vai itsekantavalle korille.

Hyvin usein crossover-malli on autonvalmistajan jonkin tunnetun mallin versio, joka on varustettu teippauksilla, erikoisilla korinosilla, suurilla vanteilla ja korkealla maavaralla. Crossoverien tekniset ratkaisut perustuvat yleensä hyvin pitkälle malliin, josta se on kehitetty. Valmistuskustannuksien kurissa pitämiseksi osat ja rakenteet ovat yleensä samoja kuin ne, joita käytetään esimerkiksi sedan-mallisessa autossa.

## Crossover-malleja

### BMW
* BMW X1
* BMW X3
* BMW X5

### Citroën
* Citroën C-Crosser
* Citroën C3 Aircross
* Citroën C3-XR
* Citroën C4 Cactus

### Fiat
* Fiat 500X
* Fiat 600 (2023)
* Fiat Freemont
* Fiat Sedici

### Ford
* Ford EcoSport
* Ford Edge
* Ford Puma (2019)

### Honda
* Honda CR-V
* Honda WR-V
* Honda XR-V

### Jeep
* Jeep Renegade

### Kia
* Kia Niro
* Kia Stonic

### Mazda
*Mazda CX-3
*Mazda CX-30
*Mazda CX-4
*Mazda CX-5
*Mazda CX-7

### Mitsubishi
*Mitsubishi ASX

### Nissan
*Nissan Juke
*Nissan Murano
*Nissan Qashqai

### Opel
* Opel Antara
* Opel Insignia (Country Tourer -mallit)
* Opel Mokka
* Opel Crossland X
* Opel Grandland X

### Peugeot
* Peugeot 2008
* Peugeot 3008
* Peugeot 4007
* Peugeot 4008

### Porsche
* Porsche Macan

### Renault
* Renault Captur

### SEAT
* SEAT Arona
* SEAT Ateca
* SEAT Tarraco

### Škoda
* Škoda Karoq
* Škoda Yeti

### Suzuki
* Suzuki SX4
* Suzuki Ignis

### Tesla
* Tesla Model Y

### Toyota
* Toyota C-HR
* Toyota RAV4
* Toyota Urban Cruiser

### Volkswagen
* Volkswagen Atlas
* Volkswagen T-Cross
* Volkswagen T-Roc
* Volkswagen Tiguan

### Volvo
* Volvo XC60
* Volvo XC90
Cogumelo Records

**Cogumelo Records** on brasilialainen levy-yhtiö, joka on keskittynyt underground metal ja punk -levyjen julkaisemiseen. Tunnetuimpia yhtiölle levyttäneitä yhtyeitä ovat Sepultura, Sarcófago ja Holocausto. Levy-yhtiön nimi *cogumelo* tarkoittaa suomeksi sientä.

## Historia

Cogumelo aloitti rocklevyjä myyneenä kauppana vuonna 1980. Vuonna 1985 se aloitti myös levy-yhtiönä ja toimi nimellä Cogumelo Records. Ensimmäinen levymerkin nimen alla tehty levy oli samana vuonna julkaistu Overdosen ja Sepulturan split-albumi *Século XX*. Splitin sisältämät Sepulturan kappaleet on myöhemmin julkaistu Bestial Devastation -nimellä. Seuraavana vuonna Cogumelo julkaisi Sepulturan Morbid Visionsin ja toisen split-albumin Warfare Noise I:n joka sisälsi Sarcófagon, Chakalin, Holocauston and Mutilatorin kappaleita. Vuoden loppuun mennessä levy-yhtiö oli saanut vankan aseman Brasilian underground-metalliskenessä, kriitikoiden ylistämän Sepulturan toimiessa sen lippulaivana.

Cogumelo Records on tuottanut paitsi albumeja myös musiikkivideoita. Lisäksi se on aloittanut vanhojen vinyylilevyjen uudelleenjulkaisun CD-muodossa. Yhdysvalloissa sen julkaisemia levyjä levittää Relapse Records.

## Cogumelolle levyttäneitä yhtyeitä

Luettelo sisältää Cogumelon sivuilla listatut yhtyeet. Listan täydellisyydestä ei ole tietoa.

* Absolute Disgrace
* Akerbeltz
* Amen Corner
* Camos
* Chakal
* Cirrhosis
* Drowned
* Headhunter D.C.
* Holocausto
* Impurity
* Kamikaze
* Lethal Curse
* Lustful
* Mutilator

* Overdose
* Pathologic Noise
* Perpetual Dusk
* Sarcasmo
* Sarcófago
* Scourge
* Sepultura
* Sextrash
* Siecrist
* Siegrid Ingrid
* Sociedade Armada
* Thespian
* Vulcano
* Witchhammer

## Lähteet

## Aiheesta muualla

* Cogumelo Recordsin kotisivut
Suur-Somalia

**Suur-Somalia** käsittää ne Afrikan sarven alueet, joilla somalit ovat historiallisesti olleet etninen enemmistö. Suur-Somaliaan kuuluvat Somalia, Djibouti, Ogaden ja Kenian koillisosa. **Pansomalialaisuudella** () viitataan tavoitteeseen yhdistää nämä kaikki alueet, yhden Somalian valtion alaisuuteen. Tätä tavoitetta tuki erityisen voimakkaasti Somalian valtionpäämies Siad Barre, joka aloitti Ogadenin sodan saavuttaakseen tämän päämäärän.

## Aiheesta muualla
* Somalia-Ethiopia, Kenya Conflict 
* Somalia Online Uutisia ja keskustelua
Kommensalismi

**Kommensalismi** eli **pöytävierassuhde** tarkoittaa kahden eliölajin välistä vuorovaikutussuhdetta, josta toinen (pöytävieras) hyötyy esimerkiksi ravinnon tai suojan muodossa, mutta joka ei vaikuta toiseen eliöön (isäntään). Yksi esimerkki kommensalismista on puunrungon päällä kasvava epifyyttijäkälä. Jäkälä hyötyy suhteesta, mutta se ei vaikuta puuhun. Ihmisen pöytävieraita ovat lukuisat kaupunkiluonnon lajit, kuten lokit ja rotat, jotka syövät tältä yli jäänyttä ruokaa. Samoin esimerkiksi ihmisen ihon pinnalla elävä talipunkki (*demodex brevis*) on kommensalistisessa suhteessa ihmiseen. Vastaavasti luonnossa haaskansyöjät ovat petojen pöytävieraita.

## Lähteet
* 
*
Kulttuurinen kestävyys

**Kulttuurinen kestävyys** on yksi kestävän kehityksen osa-alueista. Se tarkoittaa kulttuuriin liittyvien asioiden, kuten kielten, perinteiden ja tapojen, säilyttämistä. Sille on keskeistä monimuotoisuus ja kaikkien oikeuksien kunnioittaminen. Jotta voidaan toimia kulttuurisesti kestävällä tavalla tarvitaan tietoista toimintaa, arvovalintoja ja uudenlaisia tapoja toimia kestävästi. Myös vuoropuhelu eri sukupolvien, ryhmien ja kulttuurien kesken on tärkeää. 

## Lähteet
*
*KSL-opintokeskus, 25.01.2024
Hemne

**Hemne** on entinen kunta Etelä-Trøndelagin läänissä Norjassa. Kunnalla oli maapinta-alaa 635 neliökilometriä, ja asukkaita sillä oli 4&nbsp;228 vuonna 2019. Hemne liitettiin uuteen Heimin kuntaan vuonna 2020.

Hemnen kunta perustettiin 1. tammikuuta 1838. Heim erotettiin siitä 1911 ja Snillfjord sekä Vinje 1924. Vinje ja läntinen osa Heimistä liitettiin takaisin Hemneen 1964.

## Lähteet

## Aiheesta muualla
Lahopuu

**Lahopuu** on kuollutta ja lahoavaa puuta. Monet eliölajit tarvitsevat lahopuita elääkseen. 

Lahoamisen edetessä eri lahottajaeliöt seuraavat toinen toistaan muodostaen ekologisen sukkession ja tämän seurauksena lahoamisen eri vaiheissa lahopuulla elävät eri eliöt. Lahopuilla esiintyvistä lajeista monet ovat harvinaistuneet metsätalouden tehostuessa. 

Suomen metsälajeista on arvioitu lahopuusta riippuvaisiksi noin neljännes, noin 5&nbsp;000 lajia. Lahopuun määrä luonnontilaisessa metsässä on noin 20–120 kuutiometriä hehtaarilla riippuen metsätyypistä, mutta talousmetsässä Etelä-Suomessa vain nelisen kuutiometriä hehtaarilla.

## Katso myös

* Kelo

## Lähteet

## Aiheesta muualla

* J. N. Stokland, J. Siitonen & B. G. Jonsson: Biodiversity in Dead Wood (Cambridge, UK: Cambridge University Press, 2012)
Lahottaja

**Lahottaja** on eliö, joka saa energiansa hajottamalla kuolleita kasveja. Lahottajat ovat sieniä tai bakteereita. Lahottavat sienet aiheuttavat pääsääntöisesti valkolahoa tai ruskolahoa. Kaikki sienet eivät ole lahottajia, vaan monet niistä elävät symbioosissa kasvien kanssa.

## Katso myös
*Hajottaja

## Lähteet
Laidunnus

**Laidunnus** on ekologiassa tapahtuma, jossa saalistaja ei kuluta ravintokohdettaan loppuun, vaan syö vain osan siitä. Esimerkiksi verta imevä hyttynen ja ruohoa syövä lehmä ovat laiduntajia. Kaikki laiduntajat ovat kuluttajia.

Karjataloudessa ja perinnebiotooppien hoidossa, samoin kuin suomen yleiskielessä laiduntaminen tarkoittaa erityisesti karjan laiduntamista joko laitumeksi aidatulla pellolla tai luonnonlaitumilla, joita ovat esimerkiksi hakamaat ja metsälaitumet tai niiton ohella usein myös ainakin osan vuotta laidunnukseen käytetyt erilaiset niityt.

Karjan laiduntaminen metsässä on ikivanha käytäntö Suomessa. Metsälaitumet olivat aitaamattomia, jossa paimenet vahtivat karjaa. Hyvistä metsälaitumista muodostui valoisia hakamaita, joissa puuston sijasta kasvoi pensaita ja leveälehtisiä kasveja. Metsien puuston rahallisen arvon noustessa metsäammattilaiset todistivat sitovasti laiduntamisen aiheuttaneen suunnattomia vahinkoja puustolle. Erityistä tuhoa karja aiheuttaa kuusen ja männyn taimille, koivuntaimet eläimet syövät kokonaan. Metsälaitumella puustosta vaurioituu noin 68,5 %. Metsien yksityisomistuksen ja puuston vaurioitumisen vuoksi laitumia ryhdyttiin aitaamaan, joka puolestaan aiheutti suuria kustannuksia karjankasvattajille. Vuonna 1939 Suomessa oli 700 000 km aitaa, jonka kustannusarvo oli 3 miljardia markkaa.

Metsälaitumien jälkeen alettiin perustaa erityisiä viljelylaitumia. Laidun perustettiin navetan läheisyyteen pellolle, toisarvoiselle joutomaalle tai rantaniitylle. Maa muokattiin ja lannoitettiin erityisesti laiduntamista varten. Viljelylaitumilla karjan ravinnonsaanti on paremmin turvattu kuin luonnonlaitumilla. Viljelylaitumilla tarvittiin maata vain 0,25–0,30 ha lehmää kohden, kun metsälaitumilla tarvittiin metsänlaadusta riippuen 3–40 ha lehmää kohden.

## Katso myös
* Ylilaiduntaminen

## Lähteet
* 

### Viitteet

## Aiheesta muualla
Hitra

**Hitra** on kunta ja saari Trøndelagin läänissä Norjassa. Saaren suurin taajama on Fillan, joka on myös kunnan hallinnollinen keskus. Kunta koostuu pääsaaresta ja pienemmistä saarista ja luodoista, joista suurin osa on asumattomia. Lisäksi siihen kuuluu alue entistä Snillfjordin kuntaa mantereen puolelta. Vuoden 2023 alussa kunnassa oli 5&nbsp;281 asukasta.

Hitran kunta perustettiin 1837. Frøyan kunta erotettiin siitä omaksi kunnakseen vuonna 1877. Suurimman saaren Hitran kolme pitäjää erotettiin myöhemmin myös omiksi kunnikseen (Fillan vuonna 1866, Kvenvær vuonna 1913 ja Sandstad vuonna 1914), mutta ne yhdistettiin takaisin Hitran kuntaan vuoden 1964 alussa.

## Maantiede
Hitran saari on Norjan seitsemänneksi suurin saari (lukuun ottamatta Huippuvuoria) ja suurin  Lofoottien eteläpuolella. Saaren pinta-ala on 571,5&nbsp;km², kun taas kunnan kokonaisala on 680&nbsp;km². Korkein kohta on Mørkdalstuva, 345 merenpinnan yläpuolella ja se sijaitsee saaren länsipuolella.

Saarella asustaa Pohjois-Euroopan suurin saksanhirvikanta, ja maanomistajat ovatkin saaneet 1800-luvulta lähtien hyvää sivutuloa metsästyslupien myynnillä. Vuosittain ammutaan jopa 1&nbsp;000 eläintä.

## Elinkeinoelämä

Saaren elinkeinoelämä on perinteisesti perustunut meren ja kalastuksen ympärille, mutta nykypäivänä on turismi hyvin tärkeä tulonlähde. Saarella oli myös aikanaan valaankalastusasema.

Syksyllä 2004 perustettiin saarelle siihen aikaan Norjan suurin tuulimyllypuisto Eldsfjellet. Puistossa on 24 tuulimyllyä, joista kukin yltää keskimäärin 150&nbsp;GWh vuosituottoon.

## Historia
Saarella tehtyjen arkeologisten kaivausten perusteella saarella on ollut asutusta jo kivikaudelta lähtien.

## Liikenneyhteydet
Saarelle pääsee mantereelta merenalaista Hitratunnelia pitkin. Tunneli oli avautuessaan vuonna 1994 maailman syvin merenalainen tunneli (264 metriä merenpinnan alapuolella), pituutta tunnelilla on 5&nbsp;645&nbsp;m. Maanteitse matkaa Trondheimin kertyy noin 120&nbsp;km.

Saarelta johtaa myös toinen merenalainen tunneli Frøya-naapurisaarelle. Frøyatunneli on 5&nbsp;305&nbsp;m pitkä ja syvimmillään 164&nbsp;m merenpinnan alapuolella. Tunneli avattiin liikenteelle vuonna 2000.

Saarelle on myös katamaraaniyhteys Trondheimista ja Kristiansundista kolme kertaa päivässä. Matka Trondheimiin kestää 1&nbsp;h 35&nbsp;min ja Kristiansundiin 1&nbsp;h 40&nbsp;min.

## Media
Hitrassa ilmestyy paikallislehti *[[Hitra-Frøya]]*.

## Kuvia

File:Hitrakirke2.JPG|Hitran kirkko
File:Hopsoe.jpg|Hopsjøbrygga
File:Hitratunnelenhitra.jpg|Hitratunnelin suu Hitran puolella


## Tunnettuja henkilöitä
* Ole Kopreitan (1937–2011), kansalaisaktivisti
* Ulrik Olsen (1885–1963), poliitikko
* Rita Ottervik (s. 1966), poliitikko

## Lähteet

## Aiheesta muualla